Source: https://www.juridice.ro/551557/intrebare-preliminara-cu-privire-la-caracterul-distinctiv-al-unei-marci.html
Timestamp: 2020-07-10 15:31:21+00:00
Document Index: 17007040

Matched Legal Cases: ['Articolul 2', 'articolul 3', 'articolul 2', 'articolul 3', 'articolul 2', 'articolul 5']

JURIDICE » Întrebare preliminară cu privire la caracterul distinctiv al unei mărci. UPDATE: Hotărârea CJUE (dreptul Uniunii se opune, în circumstanțe precum cele din litigiul principal)
29 martie 2019: Curtea declară:
1) Articolul 2 și articolul 3 alineatul (1) litera (b) din Directiva 2008/95/CE a Parlamentului European și a Consiliului din 22 octombrie 2008 de apropiere a legislațiilor statelor membre cu privire la mărci, trebuie interpretate în sensul că calificarea dată unui semn cu ocazia înregistrării sale de către deponent, ca „marcă de culoare” sau „marcă figurativă”, constituie un element pertinent printre altele pentru a se determina dacă acest semn este susceptibil să constituie o marcă, în sensul articolului 2 din această directivă, și dacă, după caz, această marcă are un caracter distinctiv, în sensul articolului 3 alineatul (1) litera (b) din directiva respectivă, însă nu scutește autoritatea competentă în materie de mărci de obligația sa de a efectua o analiză in concreto și globală a caracterului distinctiv al mărcii examinate, ceea ce implică că această autoritate nu poate refuza înregistrarea unui semn ca marcă pentru simplul motiv că acest semn nu a dobândit caracter distinctiv prin utilizare în raport cu produsele sau serviciile solicitate.
30 noiembrie 2018: Avocatul general propune:
14 august 2017: Judecătorul suprem specializat în contencios administrativ din Finlanda se întreabă cu privire la caracterul distinctiv al unei mărci (C-578/17 Hartwall).
1. interpretarea condiției privind caracterul distinctiv al unei mărci
2.necesitatea de a afla dacă calificarea mărcii ca marcă de culoare sau ca marcă figurativă prezintă importanță cu ocazia aprecierii caracterului distinctiv al acesteia
3. necesitatea de a afla dacă marca trebuie înregistrată ca marcă de culoare:
3.1. indiferent de aspectul că a fost reprezentată ca imagine
3.2. sau aceasta poate fi înregistrată numai ca marcă figurativă
4. în ipoteza în care există posibilitatea înregistrării ca marcă de culoare a unei mărci redate în cerere, în mod figurativ (a fost reprezentată grafic cu precizia necesară în temeiul jurisprudenței Curții,, fără să fie vorba despre înregistrarea unei culori în sine ca marcă, în sens abstract, informal sau nelimitat) necesitatea de a afla dacă pentru a putea fi înregistrată ca marcă de culoare at fi necesar:
4.1. să se prezinte în plus o dovadă temeinică a utilizării acesteia, în sensul condițiilor impuse de Oficiul Național de Brevete și Înregistrări,
4.2. sau doar să se prezinte în general o dovadă în acest sens.
Dispoziții incidente: articolul 2 și articolul 3 alineatul (1) litera (b) din Directiva 2008/95/CE de apropiere a legislațiilor statelor membre cu privire la mărci
Pot constitui mărci toate semnele susceptibile de reprezentare grafică, în special cuvintele, inclusiv numele de persoane, desenele, literele, cifrele, forma produsului sau a ambalajului său, cu condiția ca astfel de semne să fie capabile să distingă produsele sau serviciile unei întreprinderi de cele ale altor întreprinderi.
Corespondențe pentru România: articolul 2 și articolul 5 alin. (1) lit. (b) din Legea nr. 84/1998
Poate constitui marcă orice semn susceptibil de reprezentare grafică, cum ar fi: cuvinte, inclusiv nume de persoane, desene, litere, cifre, elemente figurative, forme tridimensionale şi, în special, forma produsului sau a ambalajului său, culori, combinatii de culori, holograme, semnale sonore, precum şi orice combinatie a acestora, cu conditia ca aceste semne să permită a distinge produsele sau serviciile unei întreprinderi de cele ale altor întreprinderi.
Vlad BĂLĂNESCU (corespondențe)
Aflaţi mai mult despre C-578/17, marca de culoare, marca figurativa, Mihaela Mazilu-Babel, Vlad Bălănescu